Beginsels vir 'n gelukkige lewe – 31 | ToekomsVenster
Beginsels vir 'n gelukkige lewe – 31
by Kariné Joubert | Jul 5, 2019 | Blog | 0 comments
– Somtyds net in storms
Iemand het gesê sommige lesse word net in storms geleer.
Dit beteken hoegenaamd nie dat ons uitgelewer is aan storms en niks daaraan kan doen nie. Daar is inderdaad 'n hele klomp betekenisvolle lesse wat geleer kan word. Om storm na storm te beleef en nooit in jou vermoë om dit met groter onderskeiding en oorwinning deur te sien te groei nie, is nie baie slim nie.
– Maak gedagte ( selfs skriftelike) aantekeninge van wat werk en wat nie werk wanneer 'n storm jou tref nie. Let op jou benadering en watter resultate dit gelewer het. Teen hierdie tyd bv. het jy geleer dat paniek nie help nie, dit kompliseer dinge net verder. Paniek, vrees en angs dra by tot totale perspektief verduistering. Haal diep asem, dink terug en besoek wat in jou geheue gestoor is.
– Onthou jy hoe bevrydend dit was om iemand in jou vertroue te neem laas keer toe die bodem van jou bestaan uitgeval het. Skielik het jy agtergekom dat God nie iets teen jou hou, die dat storm na storm jou tref nie. Dis die verloop van die lewe. Almal beleef storms van tyd tot tyd. Onthou jy hoe gesels jou gehelp het om rigting te vind? Maak nou 'n afspraak, belê in jou geestelike, emosionele en fisiese gesondheid. Los die DSTV aan die einde van hierdie maand en gaan sien 'n bekwame terapeut. Dis geld wat goed spandeer is.
Daar is kosbare lesse te leer in stormweer.
God is getrou, Hy sal jou nie los nie.
Vul my kursoriese lysie aan met ander lesse wat jy geleer het. Plaas dit sommer in die opmerkingskolom tot voordeel van ander. Hou dit net baie kort groot seblief.